MESTSKÝ ÚRAD V ŽILINE

Materiál na rokovanie pre
Mestskú radu  v Žiline

Číslo materiálu: _____/2013

K bodu programu

Návrh

všeobecne záväzného nariadenia  Mesta  Žilina, ktorým sa mení
VZN č. 2/2013   o  výške dotácie  na  prevádzku a mzdy na rok 2013   na žiaka
základnej umeleckej školy, dieťa materskej  školy,  aLEBO školského zariadenia

Materiál obsahuje:							Materiál prerokovaný:
1.	Návrh na uznesenie                                                                      Komisia školstva a mládeže
2.	Dôvodová správa
3.	Návrh VZN

Predkladá:

Ing. Igor Choma
primátor mesta

Zodpovedný za vypracovanie:

Mgr. Eva Smolková
poverená riadením odboru školstva a mládeže

Žilina, jún 2013

NÁVRH NA UZNESENIE

Uznesenie č.__/2013

Mestská rada v Žiline

I.	odporúča mestskému zastupiteľstvu na jeho najbližšom zasadnutí prerokovať a schváliť

1.	Návrh    všeobecne   záväzného   nariadenia   Mesta  Žilina,  ktorým  sa   mení  
      VZN č. 2/2013   o  výške dotácie  na  prevádzku a mzdy na rok 2013   na žiaka   
      základnej umeleckej školy, dieťa materskej  školy, alebo školského zariadenia   

DÔVODOVÁ SPRÁVA
k návrhu všeobecne záväzného nariadenia Mesta Žilina, ktorým sa mení VZN č. 2/2013 o výške dotácie  na  prevádzku a mzdy na rok 2013   na žiaka základnej umeleckej školy, dieťa materskej školy, alebo  školského zariadenia  

V zmysle § 6 ods. 12 písm. c) Zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov určí mesto Žilina všeobecne záväzným nariadením výšku dotácie na prevádzku a mzdy na žiaka základnej umeleckej školy, dieťa materskej školy, alebo  školského zariadenia na príslušný kalendárny rok. Týmto všeobecne záväzným nariadením sa určí priemerná výška dotácie na zariadenia v zriaďovateľskej pôsobnosti mesta Žilina na rok 2013, z ktorej sa potom vychádza podľa § 6 ods. 12 písm. g) Zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a nariadenia vlády SR č. 668/2004 Z.z. o rozdeľovaní výnosu dane z príjmov územnej samospráve  v znení neskorších predpisov pri určovaní výšky dotácie na žiaka súkromnej základnej umeleckej školy, dieťa cirkevnej materskej školy, dieťa súkromnej materskej školy, dieťa cirkevného školského zariadenia a dieťa súkromného školského zariadenia, ktorá bude poskytnutá týmto neštátnym zariadeniam vo výške 88 % zo súm určených zariadeniam v zriaďovateľskej pôsobnosti mesta Žilina.
Zmena  VZN č. 2/2013 je v poskytovaní dotácie pre dieťa, člena  CVČ s trvalým pobytom v meste Žilina v zmysle zákona NR SR č. 325/2012 Z.z., ktorým sa mení a dopĺňa zákon č. 597/2003 Z.z. o financovaní základných, stredných škôl a školských zariadení v znení neskorších predpisov a o zmene a doplnení niektorých zákonov. V Čl. 1 § 9d ods. 2.   
Mesto dostáva finančné prostriedky na deti do 15 rokov, chceme znížiť vekovú hranicu na príspevok do CVČ – predpoklad je, že nad 25 rokov sú zárobkovo-činné osoby.

Finančný dopad na rozpočet mesta Žilina je neutrálny, nakoľko toto Všeobecne záväzné nariadenie vychádza zo schváleného rozpočtu na rok 2013.

Mesto Žilina na základe samostatnej pôsobnosti podľa článku 68 Ústavy Slovenskej republiky a podľa § 6 ods. 1 zákona SNR č. 369/1990 Zb. o obecnom zriadení v znení neskorších predpisov a v zmysle § 6 ods. 12 písm. c)  zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a nariadenia vlády SR č. 668/2004 Z.z. o rozdeľovaní výnosu dane z príjmov územnej samospráve  v znení neskorších predpisov vydáva toto 

VŠEOBECNE  ZÁVÄZNÉ NARIADENIE č. ....../2013

ktorým sa mení všeobecne záväzné nariadenie č. 2/2013 o výške dotácie  na  prevádzku a mzdy na rok 2013   na žiaka základnej umeleckej školy, dieťa materskej školy, alebo školského zariadenia 

 Článok 1

Článok 1 sa dopĺňa o body:  

c)  Ak dieťa a žiak  navštevuje okrem zariadení v zriaďovateľskej pôsobnosti Mesta Žilina aj neštátne zariadenia (cirkevné, súkromné),  bude    prioritne dotované plnou výškou dotácie zariadenie v zriaďovateľskej pôsobnosti Mesta Žilina. 

d) Výšku dotácie pre školy a školské zariadenia schvaľuje a mení v priebehu kalendárneho  roka Mestské zastupiteľstvo Mesta Žilina, formou všeobecne záväzného nariadenia. V prípade nepriaznivej finančnej situácie (napr. pri poklese podielových daní), vykoná mesto Žilina zmenu rozpočtu formou rozpočtového opatrenia podľa § 14, ods. 2 písm. zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

Článok 2  bod 4. znie nasledovne :

Priemerná výška dotácie na dieťa v centre voľného času v zriaďovateľskej pôsobnosti Mesta  Žilina sa určí podielom rozpočtu na mzdy a prevádzku (bez účelových dotácií na opravu a údržbu budov, vybavenia budov, nákladov na odstránenie havárií a kapitálových výdavkov) všetkých centier voľného času v zriaďovateľskej pôsobnosti Mesta Žilina a počtom všetkých detí v centrách voľného času v zriaďovateľskej pôsobnosti Mesta Žilina evidovaných v štatistike Výkaz  Škol (MŠVVŠ) 40-01 podľa stavu k 15.9.2012 do 25 rokov veku s trvalým pobytom na území mesta Žilina. Z tejto priemernej výšky dotácie na dieťa v centre voľného času v zriaďovateľskej pôsobnosti Mesta Žilina obdržia súkromní a cirkevní zriaďovatelia, zriadení v územnej pôsobnosti Mesta Žilina, 88 % na dieťa centra voľného času, zriadeného na území Mesta Žilina, do dovŕšenia 15 rokov veku s trvalým pobytom na území mesta Žilina podľa počtu detí centra voľného času k 15.9.2012 zo štatistiky Výkaz Škol (MŠVVŠ SR) 40-01. Dotácia sa poskytuje na 1 dieťa len na jeden záujmový krúžok v jednom  centre voľného času podľa tohto bodu,  podľa skutočnej návštevnosti. V prípade viacerých krúžkov doplatok pre konkrétne centrum voľného času  uhradí rodič dieťaťa.
Prijímateľ dotácie – CVČ dôsledne vedie evidenciu dochádzky.

Dátumom rozhodujúcim na určenie veku dieťaťa a žiaka je 1. január kalendárneho roka, na ktorý sa dotácia poskytuje. Mesto Žilina nebude poskytovať dotáciu na mzdy a prevádzku na dieťa centra voľného času iným zriaďovateľom, ktorí nie sú zriadení v územnej pôsobnosti mesta Žilina.

Článok 2 body 1., 5., 6., a 7. sa dopĺňajú o vetu :

Dátumom rozhodujúcim na určenie veku dieťaťa a žiaka je 1. január kalendárneho roka, na ktorý sa dotácia poskytuje.

Článok 2

1.	Ostatné ustanovenia  všeobecne  záväzného nariadenia  č. 2/2013 o výške dotácie na prevádzku a mzdy na žiaka základnej umeleckej školy, dieťa materskej školy,  alebo školského zariadenia na rozpočtový rok 2013 ostávajú nezmenené. 
2.	Toto  všeobecne  záväzné  nariadenie   bolo   schválené  Mestským   zastupiteľstvom v Žiline dňa ...........
3.	Toto všeobecne záväzné  nariadenie  nadobúda  účinnosť  15. dňom od vyvesenia na úradnej tabuli mesta, t.j. ....................

                                                                                                     Ing. Igor Choma
                                                                                                 primátor mesta Žilina